Εθνικό Ναυτικό (Γαλλία)

Το **Γαλλικό Πολεμικό Ναυτικό** (, «Εθνικό Ναυτικό»), ανεπίσημα , είναι ο θαλάσσιος κλάδος των Γαλλικών Ενόπλων Δυνάμεων. Χρονολογούμενο μαζί με το Υπουργείο Ναυτικού (Ministère de la Marine) από το 1624, το *La Royale* είναι μια από τις παλαιότερες ναυτικές δυνάμεις στον κόσμο και ιστορικά έπαιξε σημαντικό ρόλο στην εγκαθίδρυση της Γαλλικής αποικιακής αυτοκρατορίας. Από τις αρχές, οι ρόλοι του ήταν η απόκτηση πληροφοριών, η προστασία του πληθυσμού, η πρόληψη κρίσεων, η παρέμβαση όπου κρίνεται αναγκαίο για την επανακαθίδρυση της ειρήνης και η αποτροπή οποιουδήποτε είδους κινδύνου προς τα Γαλλικά ενδιαφέροντα.

Το Γαλλικό Πολεμικό Ναυτικό αποτελείται από επτά κύριους βραχίονες και διάφορες υπηρεσίες: τη Δύναμη Ναυτικής Δράσης (*Force d'Action Navale*), τις Υποβρύχιες Δυνάμεις (*Forces Sous-marines*), τη Ναυτική Αεροπορία (*Aéronavale*) και το Ναυτικό Πεζικό (*Fusiliers Marins*) (όπου περιλαμβάνονται και οι Κομμάντος του Ναυτικού), το τάγμα θαλάσσιας πυρόσβεσης, τη Χωροφυλακή του Ναυτικού (*Gendarmerie Maritime*) και το τμήμα υποστήριξης στόλου.

Ως ναυτικό παγκόσμιας εμβέλειας το Γαλλικό Ναυτικό διαθέτει ευρεία πληθώρα πολεμικών πλοίων, στα οποία περιλαμβάνονται πυρηνοκίνητα αεροπλανοφόρα, πυρηνοκίνητα υποβρύχια, φρεγάτες, ακταιωροί και πλοία υποστήριξης.

Μέχρι τον Ιούνιο του 2014, το Γαλλικό Ναυτικό απασχολούσε προσωπικό 36.776 ατόμων. Οι έφεδροι του Γαλλικού Ναυτικού ήταν 4.827.

Ο στόλος του Γαλλικού Ναυτικού αποτελείται από πάνω από 100 σκάφη και πυρηνοκίνητα υποβρύχια.

Το ρητό του Γαλλικού ναυτικού (*devise*) είναι το *[[Honneur, patrie, valeur, discipline]]* («Τιμή, Πατρίδα, Ανδρεία, Πειθαρχία»), λέξεις που είναι χαραγμένες σε λευκά ή χρυσά γράμματα σε πλάκες με μπλε φόντο τοποθετημένες στα εποικοδομήματα όλων των πλοίων.

## Ιστορία
Το Γαλλικό Βασιλικό Ναυτικό () ιδρύθηκε το 1624.

Το ναυτικό κληρονόμησε πολλές παραδόσεις:
* Στη Μεσόγειο Θάλασσα, όπου το *[[Τάγμα του Αγίου Ιωάννη της Ιερουσαλήμ]]* () το οποίο στρατολογούσε ιππότες από τις πιο γνωστές οικογένειες της Γαλλικής αριστοκρατίας για τον σχηματισμό σωμάτων αξιωματικών του Στόλου των Λεβαντίνων, των οποίων τα κυριότερα λιμάνια ήταν οι προμαχώνες του Φρεζύς, της Μασσαλίας και της Τουλόν. Το *Τάγμα του Αγίου Ιωάννη της Ιερουσαλήμ*, το οποίο ήταν τόσο θρησκευτικό όσο και στρατιωτικό τάγμα, διέθετε τον δικό του στόλο διεθνούς πολέμου ο οποίος εξασφάλιζε τη θαλάσσια περιπολία στη Μεσόγειο. Τα μέλη που είχαν εκπληρώσει τις υποχρεώσεις τους για ορισμένες περιόδους υπηρετώντας στη θάλασσα, τιμώνταν με τον βαθμό των Ιωαννιτών Ιπποτών (). Το *Τάγμα του Αγίου Ιωάννη της Ιερουσαλήμ* ήταν ένας από τους προκατόχους των Γαλλικών ναυτικών σχολών, και κυρίως της Γαλλικής Ναυτικής Σχολής. Το Τάγμα επομένως διαμόρφωσε τους περισσότερους Κυβερνήτες και Αξιωματικούς των πλοίων του Γαλλικού Βασιλικού Ναυτικού () και των Ναυάρχων του Γαλλικού Πολεμικού Ναυτικού της Μεσογείου. 
* Στη Μάγχη και τη Νορμανδία όπου ο Γουλιέλμος ο Κατακτητής (), χρησιμοποιούσε πάντοτε ικανούς ναυτικούς για να προστατεύσει τα λιμάνια. 
* Στον Ατλαντικό Ωκεανό, το Ναυτικό () του Δουκάτου της Βρετάνης αποτελούσε τον πυρήνα του *[[Στόλος του Πονάντ|Στόλου του Πονάντ]]* (Flotte du Ponant, τμήμα του Γαλλικού Βασιλικού Ναυτικού). Οι συγκεκριμένες δικαιοδοσίες και δικαιώματα της Βρετάνης, διατήρησαν το πολεμικό ναυτικό μέχρι την Επανάσταση, η οποία σήμανε το τέλος της διοικητικής ανεξαρτησίας της Βρετάνης αν και τα βασίλεια της Γαλλίας και της Βρετάνης είχαν ενωθεί μέσω της Ένωσης της Βρετάνης και της Γαλλίας από το 1532.

100px|thumb|Η «χρυσή άγκυρα», πρώτο σύμβολο του Γαλλικού Πολεμικού Ναυτικού

Κατά την Επανάσταση, το Γαλλικό Ναυτικό () διαδέχθηκε το Γαλλικό Βασιλικό Ναυτικό (), με τη συνεισφορά του Ρισελιέ από το 1624. Κατά την Πρώτη και τη Δεύτερη Γαλλική Αυτοκρατορία, το ναυτικό καθορίστηκε ως Αυτοκρατορικό Γαλλικό Ναυτικό.

Το Γαλλικό Ναυτικό () είναι ακόμη γνωστό ως *La Royale* (*Το Βασιλικό*). Η έκφραση αυτή χρησιμοποιούνταν από ναυτικούς της εμπορικής ναυτιλίας λόγω της στρατιωτικής τους θητείας στα σώματα του ναυτικού () μέσω του θεσμού της θαλάσσιας επιγραφής.

Το σύμβολο του γαλλικού ναυτικού, το οποίο από την εποχή εκείνη ήταν μια «χρυσή άγκυρα», ξεκινώντας από το 1830, «συνυφαίνονταν με σύρμα» με απλή εγγραφή «ανεστραμμένης μορφής S». Το σύμβολο αυτό απεικονίζεται σε όλα τα ναυτικά πλοία, τις στολές, τους συνοδούς, τον εξοπλισμό και τους γενικούς βραχίονες του ναυτικού. Τ σύμβολο αυτό αντικαταστάθηκε το 1990 με έμβλημα που φέρει ένα τμήμα τόξου ενός λευκού πολεμικού πλοίου με δύο αναδυόμενους κόκκινους και μπλε αφρούς και την επιγραφή « Marine nationale ».

### 17ος, 18ος, και αρχές 19ου αιώνα
[thumb|left|Ο Ναύαρχος [Αμπραάμ Ντυκέν|Ντυκέν βομβαρδίζοντας το Αλγέρι το 1682]]
Το ναυτικό έγινε σταθερό μέσο εθνικής εξουσίας κατά τον 17ο αιώνα με τις προσπάθειες του Ρισελιέ υπό τον Λουδοβίκο ΙΓ΄, και του Κολμπέρ υπό τον Λουδοβίκο ΙΔ΄. Υπό την κηδεμονία του «Βασιλιά Ήλιου», το Γαλλικό Ναυτικό χρηματοδοτήθηκε και εξοπλίστηκε επαρκώς, και κατάφερε να επιτύχει κάποιες πρώτες νίκες στον Εννεαετή Πόλεμο έναντι του Βασιλικού και του Ολλανδικού Ναυτικού. Τα οικονομικά προβλήματα, ωστόσο, ανάγκασαν το ναυτικό να επιστρέψει στην ακτή γεγονός που επέτρεψε στους Άγγλους και τους Ολλανδούς να επανακτήσουν την κυριαρχία. Πριν τον Εννεαετή Πόλεμο, στον Γαλλο-Ολλανδικό Πόλεμο, κατάφερε να επιτύχει αποφασιστική νίκη έναντι του Ισπανο-Ολλανδικού στόλου στη Μάχη του Παλέρμο.

Το Γαλλικό Ναυτικό πραγματοποίησε αρκετές επιτυχίες, όπως στις εκστρατείες του Ατλαντικού από τον Πικέ ντε λα Μοτ. Το 1766, ο Μπουγκαινβίλ πραγματοποίησε τον πρώτο Γαλλικό γύρο του κόσμου. Κατά τη διάρκεια του Αμερικανικού Επαναστατικού Πολέμου το Γαλλικό Ναυτικό έπαιξε αποφασιστικό ρόλο στην υποστήριξη των Αμερικανών. Σε μια πολύ εντυπωσιακή προσπάθεια, οι Γάλλοι υπό τον ντε Γκρας κατάφεραν να επικρατήσουν του Βρετανικού στόλου στη Ναυμαχία του Τσίζαπικ το 1781, και έτσι εξασφάλισαν πως οι Γαλλοαμερικανικές χερσαίες δυνάμεις θα επικρατούσαν στη συνεχιζόμενη Μάχη του Γιόρκταουν. Τα Γαλλικά πολεμικά πλοία συμμετείχαν στη μάχη βομβαρδίζοντας τις Βρετανικές χερσαίες δυνάμεις. Στην Ινδία, ο Συφρέν διεξήγαγε εκστρατείες κατά των Βρετανών (1770–1780), αγωνιζόμενος επιτυχώς για την υπεροχή ενάντια στον Αντιναύαρχο Σερ Έντουαρντ Χιούς.

[thumb|Πλοία του Γαλλικού Ναυτικού στη γραμμή της [Ναυμαχία του Τσίζαπικ|Ναυμαχίας του Τσίζαπικ.|left]]

Την 1η Ιουνίου 1794, ο στόλος του Ναυάρχου Βιλαρέτ Ζογιέζ πολέμησε στην Τρίτη Μάχη του Ουσάντ για να αποτρέψει την καταστροφή μιας μεγάλης νηοπομπής που κινούνταν προς τις Ηνωμένες Πολιτείες από το Βασιλικό Ναυτικό. Η νηοπομπή μετέφερε σιτηρά στους πεινασμένους Γάλλους. Η νηοπομπή διέφυγε σώα και οι ναυτικοί παρήλασαν θριαμβευτικά στους δρόμους του Παρισιού, αν και οι απώλειες που υπέστησαν κατά τη διάρκεια της μάχης αποδείχθηκαν σημαντικές τα επόμενα χρόνια και είχαν ως αποτέλεσμα την κυριαρχία του Βασιλικού Ναυτικού. Στη Μεσόγειο, το Γαλλικό Ναυτικό διεξήγαγε ναυτική εκστρατεία κατά τη διάρκεια της Γαλλικής εισβολής στην Αίγυπτο το 1798. Αποφεύγοντας τον Βρετανικό στόλο υπό το Ναύαρχο Οράτιο Νέλσον που τους καταδίωκε, ο Γαλλικός στόλος, που αποτελούνταν από χιλιάδες πλοία που μετέφεραν 30.000 στρατιώτες, κατέλαβε τη Μάλτα προτού συνεχίσει στην Αίγυπτο, όπου οι Γάλλοι κατέλαβαν την Αλεξάνδρεια. Τα Γαλλικά στρατεύματα στη συνέχεια πορεύτηκαν στη στεριά ενώ ο στόλος ήταν αγκυροβολημένος στον Κόλπο του Αμπουκίρ. Όταν ο Νέλσον ανακάλυψε την τοποθεσία του Γαλλικού στόλου, απέπλευσε για τον Κόλπο του Αμπουκίρ και διέταξε άμεση επίθεση. Στην επακόλουθη Ναυμαχία του Νείλου, οι Γάλλοι ηττήθηκαν, τερματίζοντας τη Γαλλική ναυτική υπεροχή στη Μεσόγειο και ενθαρρύνοντας και άλλα έθνη να συμμετάσχουν στον Δεύτερο Συνασπισμό για να πολεμήσουν κατά της Γαλλίας.

Από το 1798 έως το 1800, η Γαλλία και οι Ηνωμένες Πολιτείες Αμερικής ενεπλάκησαν στον Πόλεμο Κουάζι, ο οποίος ήταν ακήρυχτος ναυτικός πόλεμος. Πριν τον πόλεμο, οι Γάλλοι είχαν εξοργιστεί με το εμπόριο των Αμερικανών με τους Βρετανούς και την άρνηση τους να αποπληρώσουν τα χρέη από την Επανάσταση για τον λόγο πως χρωστούνταν στον Βασιλιά της Γαλλίας, και όχι την Επαναστατική Γαλλία. Τα Γαλλικά πλοία άρχισαν να πολιορκούν τα Αμερικανικά εμπορικά πλοία που πραγματοποιούσαν εμπόριο με τη Βρετανία καταφέρνοντας σημαντικές απώλειες στην Αμερικανική ναυτιλία. Ως εκ τούτου, το Πολεμικό Ναυτικό των ΗΠΑ ενεπλάκη επιτυχώς σε ναυτικές συγκρούσεις με τους Γάλλους. Μέχρι το φθινόπωρο του 1800, το Ναυτικό των ΗΠΑ και το Βασιλικό Ναυτικό είχαν μειώσει τις δραστηριότητες των Γαλλικών καταδρομικών και πολεμικών πλοίων.

[thumb|Η [Μάχη του Γκραντ Πορτ το 1810]]

Η Γαλλική Επανάσταση, όπου εξαιτίας της απομακρύνθηκαν πολυάριθμοι αξιωματικοί αριστοκρατικής καταγωγής (μεταξύ των οποίων και ο Σαρλ ντ'Εσταίν), τραυμάτισε το Γαλλικό Ναυτικό. Οι προσπάθειες να γίνει ισχυρή ναυτική δύναμη από τον Ναπολέοντα Α΄ διακόπηκαν από τον θάνατο του Λατούς Τρεβίλ το 1804, και τη Ναυμαχία του Τραφάλγκαρ το 1805, όπου οι Βρετανοί εκμηδένισαν τον συμμαχικό στόλο Γάλλων και Ισπανών. Η καταστροφή αποτέλεσε εγγύηση για τη ναυτική υπεροχή των Βρετανών κατά τους Ναπολεόντειους Πολέμους, μέχρι και τον Α΄ Παγκόσμιο Πόλεμο.

Κατά τη διάρκεια των Ναπολεόντειων Πολέμων, το Γαλλικό Ναυτικό, ακόμη και με τη βοήθεια των Συμμαχικών ναυτικών, ήταν μικρότερο: Το 1812, το Βασιλικό Ναυτικό, που αποτελούνταν από 600 καταδρομικά και μερικά μικρότερα πλοία, είχε το μέγεθος όλων των υπόλοιπων ναυτικών δυνάμεων του κόσμου μαζί.

### Η αναγέννηση του 19ου αιώνα

#### Η Παλινόρθωση και η Μοναρχία του Ιουλίου (1814/5–48)
Κατά τη διάρκεια της Παλινόρθωσης των Βουρβόνων, το ναυτικό υπέφερε αρχικά από τη σύνθετη ζημιά που έπαθε κατά τους Πολέμους της Γαλλικής Επανάστασης και τους Ναπολεόντειους Πολέμους, και από την ανικανότητα και τις παραλείψεις των βασιλοφρόνων αξιωματικών, οι οποίες συνοψίζονται με την καταστροφή της φρεγάτας *[[Γαλλική φρεγάτα Méduse (1810)|Méduse]]* και την παροιμιώδη *[[Η Σχεδία της Μέδουσας|Σχεδία της Μέδουσας]]*. Σύντομα, όμως, το ναυτικό άρχισε να αποκαθίσταται, με την ώθηση βετεράνων των Ναπολεόντειων Πολέμων όπως ο Γκυ-Βικτόρ Ντυπερέ, ο Σαρλ Μπωντέν ή ο Αλμπέν Ρουσέν (όλοι τους ήρωες της εκστρατείας του Μαυρικίου του 1809–1811 οι οποίοι γεύτηκαν τη νίκη στη Μάχη του Γκραντ Πορτ). Η επαρκής ηγεσία συνδυάστηκε με καλά χρηματοδοτούμενες κατασκευές, με πιο αξιοσημείωτα τα μεγάλα διώροφα καταδρομικά-φρεγάτες (όπως αυτά της κλάσης *[[Φρεγάτα κλάσης Surveillante|Surveillante]]*) και πρωτοποριακά πλοία γραμμής (όπως η κάθετων τοίχων κλάση *[[Πλοίο γραμμής κλάσης Hercule|Hercule]]*), και τις συνεχείς προσπάθειες εκσυγχρονισμού. Το πυροβολικό κανονικοποιήθηκε στο διαμέτρημα 30 πόντων και αργότερα πειραματίστηκε με όπλα Paixhans, ενώ εμφανίστηκαν τα πρώτα ατμόπλοια όπως η κορβέτα *[[Γαλλική κορβέτα Sphinx (1829)|Sphinx]]*.

[thumb|Ο [Αμπέλ Ωμπέρ Ντυπετίτ Τουάρ καταλαμβάνοντας την Ταϊτή στις 9 Σεπτεμβρίου 1842. Μοναρχία του Ιουλίου]]

Στις 14 Ιουνίου 1830, μεγάλος στόλος υπό τον Ντυπερέ, αποτελούμενος από 103 πολεμικά πλοία και 464 μεταγωγικά, εκτέλεσε την Εισβολή του Αλγερίου, αποβιβάζοντας τον στρατό στο Σίντι Φερούς. Το Σουλτάν-Καλέσι, το κύριο οχυρό που προστάτευε την πόλη πολιορκήθηκε στις 29 Ιουνίου και έπεσε στις 4 Ιουλίου. Ο Μπέης τότε άρχισε τις διαπραγματεύσεις, που οδήγησαν στη συνθηκολόγηση του την επόμενη μέρα. Η πράξη αυτή αποτέλεσε την πρώτη πρακτική χρήση στρατιωτικών ατμόπλοιων, τα οποία τότε χρησιμοποιούνταν για να ρυμουλκούν πλοία της γραμμής στη θέση βολής τους. Την επόμενη χρονιά, μετά την Ιουλιανή Επανάσταση, στόλος του Υποναύαρχου Ρουσέν πραγματοποίησε επίδειξη δύναμης κατά του απολυταρχικού Μιχαήλ Α΄ της Πορτογαλίας στη Ναυμαχία του Τάγου, και τον ανάγκασε να υπογράψει εξευτελιστική συμφωνία πλέοντας στον ποταμό προς την πρωτεύουσα και καταλαμβάνοντας τον στόλο του. Το 1838, το ναυτικό πραγματοποίησε ακόμη μια επίδειξη δύναμης μετά από αποτυχημένα διπλωματικά διαβήματα, στον Γαλλομεξικανικό Πόλεμο. Μια μικρή μοίρα φρεγατών υπό τον Μπωντέν βομβάρδισε και κατέστρεψε τις οχυρώσεις του Σαν Χουάν ντε Ουλούα στη Μάχη της Βερακρούζ. Κατά τη διάρκεια αυτής της μάχης, όπου τα ατμόπλοια χρησιμοποιήθηκαν και πάλι ως ρυμουλκά, παρατηρήθηκε η πρώτη χρήση όπλων Paixhans, σε τόσο μεγάλο βαθμό που δεν έμειναν απαρατήρητα από κατασκόπους του Ηνωμένου Βασιλείου και των Ηνωμένων Πολιτειών.

Το 1842, το Γαλλικό Ναυτικό κατέλαβε την Ταϊτή με τον Ναύαρχο Αμπέλ Ωμπέρ Ντυπετίτ Τουάρ. Οι Γαλλικές δραστηριότητες σε αυτές τις περιοχές θα συνέχιζαν κατά τον 19ο αιώνα, μιας και ο ο ανιψιός του Αμπέλ-Νικολά Μπεργκάς Ντυπετίτ Τουάρ μετέβη στις Νήσους Μαρκέζας το 1880 για την ειρήνευση τους. Τον Αύγουστο του 1844, Γαλλική μοίρα του Ναυτικού υπό τον Ζοϊνβίλ επιτέθηκε στην πόλη Μογκαντόρ του Μαρόκου, τη σύγχρονη Εσαουίρα, και το νησί που βρίσκεται μπροστά από την πόλη Μογκαντόρ. Η εκστρατεία ήταν μέρος του Πρώτου Γαλλομαροκινού Πολέμου.

#### Δεύτερη Αυτοκρατορία (1852–70)
[thumb|Το ''[Le Napoléon (1850)|Le Napoléon* (1850), το πρώτο [[θωρηκτό]] κινούμενο με ατμό στην ιστορία]]

Σε ομιλία του το 1852, ο [[Ναπολέων Γ΄]] διακήρυξε πως «Αυτοκρατορία σημαίνει ειρήνη» (« *L'Empire, c'est la paix* »), αλλά για την ακρίβεια ήταν αποφασισμένος να ακολουθήσει σκληρή εξωτερική πολιτική για να επεκτείνει την ισχύ τη δόξα της Γαλλίας. Την ίδια περίοδο, το Γαλλικό Ναυτικό ενεπλάκη σε διάφορες ενέργειες σε όλο τον κόσμο.

[[Αρχείο:LaGuerriere.jpg|thumb|Η Γαλλική φρεγάτα *Guerrière* υπό τη διοίκηση του Ναυάρχου Ροζ ήταν το κορυφαίο πλοίο στη [[Γαλλική εκστρατεία κατά της Κορέας|Γαλλική Εκστρατεία κατά της Κορέας το 1866]]. Εδώ φωτογραφία του πλοίου στο λιμάνι του [[Ναγκασάκι]], περ. 1865]]

*'Κατάληψη της Κοχινκίνα:** Ο Ναπολέων Γ΄ πραγματοποίησε τα πρώτα βήματα για την εγκαθίδρυση της Γαλλικής αποικιακής επιρροής στην Ινδοκίνα. Ενέκρινε την πραγματοποίηση της [[Εκστρατεία της Κοχινκίνα|Εκστρατείας της Κοχινκίνα]] το 1858 ώστε να τιμωρήσει τους [[Βιετνάμ|Βιετναμέζους]] για την κακομεταχείριση τους στους Γάλλους Καθολικούς ιεραποστόλους και ανάγκασε το δικαστήριο να αποδεχθεί τη Γαλλική παρουσία στη χώρα. Σημαντικός παράγοντας της απόφασης του ήταν η πίστη του πως η Γαλλία θα γινόταν δύναμη δεύτερης τάξης αν δεν επέκτεινε την επιρροή της στην Ανατολική Ασία. Επίσης, διαδιδόταν η ιδέα πως η Γαλλία είχε ''[[πολιτιστική αποστολή]]''. Όλα αυτά οδήγησαν τελικά στην πλήρη εισβολή το 1861. Μέχρι το 1862 ο πόλεμος είχε ολοκληρωθεί και το Βιετνάμ έχασε τρεις επαρχίες στο νότο, οι οποίες ονομάστηκαν Κοχινκίνα από τους Γάλλους. Εκεί δημιουργήθηκαν τρία λιμάνια για την πραγματοποίηση εμπορίου με τη Γαλλία, επετράπη η ελεύθερη διάβαση Γαλλικών πολεμικών πλοίων προς την [[Καμπότζη]] (η οποία οδήγησε στη δημιουργία Γαλλικού προτεκτοράτου στην Καμπότζη το 1867), επετράπη ελευθερία κινήσεων στους Γάλλους ιεραποστόλους και δόθηκε στη Γαλλία μεγάλη αποζημίωση για το κόστος του πολέμου.

**Ο Κριμαϊκός Πόλεμος:** Η επιθυμία του Ναπολέοντος Γ΄ να περιορίσει την επιρροή της [[Ρωσία]]ς στην [[Οθωμανική Αυτοκρατορία]] οδήγησε στην επιτυχή συμμετοχή της Γαλλίας στον [[Κριμαϊκός Πόλεμος|Κριμαϊκό Πόλεμο]] (Μάρτιος 1854 – Μάρτιος 1856). Κατά τη διάρκεια αυτού του πολέμου ο Ναπολέων εγκαθίδρυσε συμμαχία με την [[Ηνωμένο Βασίλειο της Μεγάλης Βρετανίας και της Ιρλανδίας|Βρετανία]], η οποία συνεχίστηκε και μετά το τέλος του πολέμου.

**Δεύτερος Πόλεμος του Οπίου:** Στην Κίνα, η Γαλλία έλαβε μέρος στον [[Δεύτερος Πόλεμος του Οπίου|Δεύτερο Πόλεμο του Οπίου]] μαζί με τη [[Βρετανία]], και το 1860 τα Γαλλικά στρατεύματα εισήλθαν στο [[Πεκίνο]]. Η Κίνα αναγκάστηκε να χάσει και άλλα εμπορικά δικαιώματα, να αποδεχθεί την ελευθερία ναυσιπλοϊας στον ποταμό [[Γιανγκτσέ]], να δώσει πλήρη πολιτικά δικαιώματα και θρησκευτική ελευθερία στους Χριστιανούς και να δώσει σε Γαλλία και Βρετανία τεράστια αποζημίωση. Όλα αυτά μαζί με την εισβολή στο Βιετνάμ όρισαν το σκηνικό για επιπλέον Γαλλική επιρροή στην Κίνα κυριαρχώντας με σφαίρα επιρροής σε τμήματα της Νότιας Κίνας.

**Μεξικό:** Το Γαλλικό Ναυτικό πραγματοποίησε επιτυχή αποκλεισμό του Μεξικό στον [[Γαλλομεξικανικός Πόλεμος|Γαλλομεξικανικό Πόλεμο]] του 1838. Τότε ενεπλάκη έντονα στη [[Γαλλική εισβολή στο Μεξικό]] (Ιανουάριος 1862 – Μάρτιος 1867). Ο Ναπολέων Γ΄, χρησιμοποιώντας ως πρόσχημα την άρνηση της Μεξικανικής Δημοκρατίας να αποπληρώσει τα εξωτερικά χρέη της, σχεδίασε την εγκαθίδρυση Γαλλικής σφαίρας επιρροής στη Βόρεια Αμερική δημιουργώντας μοναρχία με την υποστήριξη της Γαλλίας στο Μεξικό, έργο που υποστηρίχθηκε από Μεξικανούς συντηρητικούς που είχαν κουραστεί από την αντικληρική Μεξικανική δημοκρατία.

**Κορέα, Ιαπωνία:** Το 1866, Γαλλικά ναυτικά στρατεύματα συμμετείχαν στη [[Γαλλική εκστρατεία στην Κορέα]]. Το Γαλλικό Ναυτικό είχε επίσης σημαντική παρουσία στην Ιαπωνία με τον [[Εκστρατεία του Σιμονοσέκι|Βομβαρδισμό του Σιμονοσέκι]] το 1863. Την περίοδο 1867–1868, διατηρήθηκαν κάποια επίπεδα παρουσίας στην Ιαπωνία γύρω από τις ενέργειες της [[Γαλλική Στρατιωτική Αποστολή στην Ιαπωνία (1867–68)|Γαλλικής Στρατιωτικής Αποστολής στην Ιαπωνία]], και τον επακόλουθο [[Πόλεμος Μπόσιν|Πόλεμο Μπόσιν]].

**Γαλλοπρωσικός Πόλεμος:** Στο ξέσπασμα του [[Γαλλοπρωσικός Πόλεμος|Γαλλοπρωσικού Πολέμου]] το 1870, το δύναμης 470 πλοίων Γαλλικό ναυτικό απέκλεισε την ακτογραμμή της Βόρειας Γερμανίας, κάτι που οι Γερμανοί δεν κατάφεραν να άρουν ποτέ. Ωστόσο, τα Γαλλικά πλοία άρχισαν να εμφανίζουν ελλείψεις στον [[Άνθρακας|άνθρακα]] και στον απαραίτητο οπλισμό ώστε να αντιμετωπίσουν τις χερσαίες επιθέσεις γύρω από τα εχθρικά λιμάνια. Η σχεδιαζόμενη εισβολή στη βόρεια Γερμανία δεν πραγματοποιήθηκε μιας και οι πεζοναύτες και το ναυτικό πεζικό που ανέλαβαν την εισβολή απεστάλησαν σε χερσαίες μάχες. Όταν το μεγαλύτερο μέρος του επαγγελματικού στρατού αιχμαλωτίστηκε σε δύο σημαντικές Γαλλικές ήττες, οι αξιωματικοί του ναυτικού αποβιβάστηκαν από τα πλοία τους ώστε να υπηρετήσουν ως έφεδροι. Ο αποκλεισμός έγινε λιγότερο αποτελεσματικός μιας και οι καταιγίδες του φθινοπώρου επηρέασαν τα Γαλλικά πλοία που ακόμη πραγματοποιούσαν αποκλεισμό. Τον Σεπτέμβριο του 1870, ο αποκλεισμός άρθηκε για τον χειμώνα. Μεμονωμένες συμπλοκές μεταξύ Γαλλικών και Γερμανικών πλοίων έλαβαν χώρα σε άλλες τοποθεσίες.

====Τρίτη Δημοκρατία====
**Σινογαλλικός Πόλεμος:*' Η έκθεση των Γαλλικών ναυτικών δυνάμεων στην Άπω Ανατολή έφτασε στο αποκορύφωμα της το πρώτο μισό της δεκαετίας του 1880. Η [[Μοίρα της Άπω Ανατολής]] (*escadre de l'Extrême-Orient*), μια *ad hoc* ναυτική ομάδα δύο (στη συνέχεια τριών) ναυτικών μεραρχιών υπό τη διοίκηση του Ναυάρχου [[Αμεντέε Κουρμπέ]], δημιουργήθηκε κατά τη διάρκεια του [[Σινογαλλικός Πόλεμος|Σινογαλλικού Πολέμου]] (Αύγουστος 1884 έως Απρίλιος 1885), και είχε σημαντική δράση κατά μήκος της ακτής της Κίνας και τη θάλασσα γύρω από τη Φορμόζα (Ταϊβάν). Εκτός από τη σχεδόν πλήρη εξουδετέρωση του [[Στόλος Φουζιάν|Στόλου Φουζιάν]] της Κίνας στη [[Ναυμαχία του Φουζού]] (23 Αυγούστου 1884), η μοίρα έλαβε μέρος στον βομβαρδισμό και τις αποβάσεις στο Κεελούνγκ και το Ταμσούι (5 και 6 Αυγούστου 1884 και 1 με 8 Οκτωβρίου 1884), τον αποκλεισμό της Φορμόζα (Οκτώβριος 1884 με Απρίλιο 1885), τη [[Ναυμαχία του Σιπού]] (14 Φεβρουαρίου 1885), την αποκαλούμενη [[Ναυμαχία του Ζενχάι]] (1 Μαρτίου 1885), την [[Εκστρατεία Πεσκαδόρες]] (Μάρτιος 1885) και τον «αποκλεισμό του ρυζιού» στον ποταμό Γιανγκτσέ (Μάρτιος με Ιούνιο 1885).

====Τεχνολογικές πρωτοπορίες του 19ου αιώνα====
[[Αρχείο:Le Vauban (cuirassé).jpg|thumb|Η [[θωρακοβάρις]] *Vauban* (1882–1905)]]

Τον 19ο αιώνα, το ναυτικό ανέκαμψε και έγινε αναμφισβήτητα το δεύτερο καλύτερο στον κόσμο μετά το Βασιλικό Ναυτικό, μολονότι ήταν πολύ μικρότερο. Το Γαλλικό Πολεμικό Ναυτικό, πρόθυμο να αμφισβητήσει τη βρετανική ναυτική υπεροχή, ανέλαβε ηγετικό ρόλο σε πολλούς τομείς ανάπτυξης των πολεμικών πλοίων, με την εισαγωγή νέων τεχνολογιών.

Η Γαλλία ώθησε την ανάπτυξη των πυροβόλων όπλων για το ναυτικό, με την εφεύρεση του [[Πολυβόλο Paixhans|πολυβόλου Paixhans]] από τον [[Ανρί-Ζοζέφ Παιξάν]]. Χρησιμοποιήθηκε για πρώτη φορά, με σημαντικά αποτελέσματα, στη [[Ναυμαχία της Βερακρούζ (1838)|Ναυμαχία της Βερακρούζ]] το 1838. Το 1850, το *Napoléon* έγινε το πρώτο ατμοκίνητο [[θωρηκτό]] στην ιστορία. Το *Gloire* έγινε η πρώτη [[θωρακοβάρις]] στην ιστορία το 1859.

Το 1863, το Γαλλικό Πολεμικό Ναυτικό έθεσε σε χρήση το *Plongeur*, το πρώτο [[υποβρύχιο]] στον κόσμο που κινούνταν με μηχανική ισχύ. Το 1876, το *Redoutable* έγινε το πρώτο χαλύβδινο πολεμικό πλοίο. Το 1887, το *Dupuy de Lôme* έγινε το πρώτο [[θωρακισμένο καταδρομικό]] στον κόσμο.

Το Γαλλικό Πολεμικό Ναυτικό δημιούργησε επίσης το πρόγραμμα « *Jeune École* » το οποίο ζήτησε μικρά αλλά δυναμικά πολεμικά πλοία τα οποία χρησιμοποιούσαν [[Τορπίλη|τορπίλες]] και πολυβόλα τα οποία θα επιτίθονταν σε στόλους με μεγαλύτερα συμβατικά πολεμικά πλοία. Εξαιτίας αυτού προχώρησε η μαζική παραγωγή [[Τορπιλοβόλο|τορπιλοβόλων]], τα οποία όμως αποδείχθηκαν αναξιόπιστα στην ανοιχτή θάλασσα. Παρ' όλα αυτά, η κατασκευή Γαλλικών πολεμικών Πλοίων αποδείχθηκε ελκυστική στη βιομηχανοποιούμενη Ιαπωνία, όταν ο Γάλλος μηχανικός [[Εμίλ Μπερτέν]] προσκλήθηκε ώστε να βοηθήσει στον σχεδιασμό πολεμικών πλοίων για το [[Αυτοκρατορικό Ιαπωνικό Ναυτικό]].

===20ός αιώνας===
Η ανάπτυξη του Γαλλικού Ναυτικού επιβραδύνθηκε κατά τις αρχές του 20ού αιώνα μιας και ο ανταγωνισμός μεταξύ Γερμανίας και Μεγάλης Βρετανίας εντάθηκε. Ως εκ τούτου, το [[Βασιλικό Ναυτικό]], το [[Αυτοκρατορικό Γερμανικό Ναυτικό]] και το [[Πολεμικό Ναυτικό των ΗΠΑ]] ξεπέρασαν αυτό της Γαλλίας. Ήταν πλέον αργά για την κατασκευή νέων θωρηκτών—τα [[ντρέντνωτ]] και τα [[Ελαφρύ καταδρομικό|ελαφρά καταδρομικά]] άρχισαν να χρησιμοποιούνται κατά τον Α΄ Παγκόσμιο Πόλεμο με σχετικά λίγα σύγχρονα σκάφη. Η [[Αντάντ]] τερμάτισε την περίοδο κατά την οποία η Βρετανία θεωρούνταν πιθανός εχθρός, μειώνοντας έτσι την ανάγκη για ισχυρό ναυτικό. Αν και δεν υπήρχε επίσημη στρατιωτική συμμαχία, υπήρχε de facto συμφωνία κατά την οποία η Γαλλία θα είχε τον κυρίαρχο ρόλο στη Μεσόγειο και η Βρετανία θα υπερασπιζόταν τη βόρεια ακτή της Γαλλίας από πιθανή Γερμανική επίθεση. Κατά τη διάρκεια του πολέμου κατασκευάστηκαν ελάχιστα πολεμικά πλοία μιας και η κύρια Γαλλική προσπάθεια επικεντρωνόταν στη στεριά.

Το κύριο έργο των πολεμικών μοιρών της Μεσογείου ήταν η συνοδεία των μεταγωγικών πλοίων που μετέφεραν στρατεύματα από τη [[Γαλλική Βόρεια Αφρική]] που θα συμμετείχαν στη [[Πρώτη Μάχη του Μάρνη|Μάχη του Μάρνη]]. Μέχρι το τέλος του Αυγούστου 1914, Γαλλικά θωρηκτά, καταδρομικά, αντιτορπιλικά και υποβρύχια πραγματοποιούσαν περιπολίες στην [[Αδριατική θάλασσα]] ώστε να αποτρέψουν επιθέσεις του [[Αυστροουγγρικό Ναυτικό|Αυστροουγγρικού Ναυτικού]]. Οι πιο σημαντικές επιχειρήσεις του Γαλλικού Ναυτικού πραγματοποιήθηκαν κατά την [[Εκστρατεία των Δαρδανελλίων]]. Το Γαλλικό Ναυτικό έπαιξε σημαντικό ρόλο στην αντιμετώπιση της εκστρατείας με [[Πλοίο U|πλοία U]] της Γερμανίας, με πολεμικά πλοία να περιπολούν τις θάλασσες και να συνοδεύουν νηοπομπές. Τον Δεκέμβριο του 1916, Γαλλικά πολεμικά πλοία κατέφθασαν στην [[Ελλάδα]], βομβαρδίζοντας την [[Αθήνα]] και αποβιβάζοντας στρατιώτες, ώστε να αναγκάσουν τη φιλογερμανική Ελληνική κυβέρνηση να αλλάξει την πολιτική της. Αρκετά πλοία του [[Ελληνικό Πολεμικό Ναυτικό|Ελληνικού Πολεμικού Ναυτικού]] κατελήφθησαν και χρησιμοποιήθηκαν από το Γαλλικό Ναυτικό, και αργότερα έπαιξαν σημαντικό ρόλο στην εκστρατεία κατά των πλοίων U. Οι πιο σημαντικές απώλειες που υπέστη το Γαλλικό Ναυτικό κατά τον πόλεμο ήταν τρία προ-ντρέντνωτ θωρηκτά, ένα ημί-ντρέντνωτ, τέσσερα θωρακισμένα καταδρομικά, ένα προστατευμένο καταδρομικό, δώδεκα αντιτορπιλικά και δεκατέσσερα υποβρύχια.

Παρακάτω καταγράφονται τα κύρια πλοία του Γαλλικού Ναυτικού στο ξέσπασμα του Α΄ Παγκοσμίου Πολέμου το 1914 και εντός παρενθέσεων στο τέλος του, το 1918.

* θωρηκτά [[ντρέντνωτ]]: 4 (7)
* θωρηκτά [[προ-ντρέντνωτ]]: 17 (13)
* [[Θωρακισμένο καταδρομικό|θωρακισμένα καταδρομικά]]: 22 (18)
* [[Προστατευμένο καταδρομικό|προστατευμένα καταδρομικά]]: 13 (12)
* [[Αντιτορπιλικό|αντιτορπιλικά]]: 35 (42)
* [[Τορπιλοβόλο|τορπιλοβόλα]]: 180 (164)
* [[Υποβρύχιο|υποβρύχια]]: 50 (61)

====Το πρώτο αεροπλανοφόρο====
[[Αρχείο:LeFoudre.jpg|thumb|Υδροπλανοφόρο *Foudre*]]
Η εφεύρεση του [[υδροπλάνο]]υ το 1910 με το Γαλλικό [[Fabre Hydravion]] οδήγησε στην πρώιμη εξέλιξη των πλοίων που είχαν σχεδιαστεί για τη μεταφορά αεροπλάνων μολονότι ήταν εξοπλισμένα με σχεδίες. Το 1911, εμφανίστηκε το πρώτο σκάφος αυτού του είδους στο Γαλλικό Πολεμικό Ναυτικό – το *Foudre* – το οποίο ήταν το πρώτο [[υδροπλανοφόρο]]. Χρησιμοποιούνταν ως βάση υδροπλάνων, και μετέφερε αεροπλάνα με σχεδίες σε υπόστεγα στο κυρίως κατάστρωμα, από όπου προσθαλασσωνόταν με τη χρήση γερανού. Το *La Foudre* τροποποιήθηκε το Νοέμβριο του 1913 και προστέθηκε επίπεδο κατάστρωμα 10 μέτρων (33 ποδών) από όπου απογειωνόταν τα υδροπλάνα. Παρά τις προτάσεις του Γάλλου εφευρέτη [[Κλεμάν Αντέρ]] το 1909 για την κατασκευή επίπεδου καταστρώματος ώστε να επιχειρούν αεροπλάνα στη θάλασσα, παρόμοια με τα σύγχρονα αεροπλανοφόρα, το Γαλλικό Πολεμικό Ναυτικό κατασκεύασε το πρώτο του [[αεροπλανοφόρο]] τη δεκαετία του 1920 και δεν συνέχισε με την κατασκευή τους μέχρι τον Β΄ Παγκόσμιο Πόλεμο. Το 1920, ο [[Πωλ Τέστε]] πραγματοποίησε την πρώτη προσγείωση σε αεροπλανοφόρο στην ιστορία του Γαλλικού Πολεμικού Ναυτικού, επί του *Béarn*.

====Κατασκευή πλοίων μεταξύ των Παγκοσμίων Πολέμων====
[[Αρχείο:Fantasque.jpg|thumb|[[Γαλλικό αντιτορπιλικό Fantasque|Αντιτορπιλικό *Fantasque*]]]]
Μετά τον Α΄ Παγκόσμιο Πόλεμο, το Γαλλικό Πολεμικό Ναυτικό παρέμεινε τέταρτη μεγαλύτερη δύναμη στον κόσμο, μετά τους Βρετανούς, τους Αμερικανούς και τους Ιάπωνες, αλλά το Ιταλικό ναυτικό θεωρούνταν ως ο κύριος εχθρός, μιας και είχε περίπου το ίδιο μέγεθος με το Γαλλικό. Η σειρά αυτή των στόλων, με το Γαλλικό Πολεμικό Ναυτικό να είναι ισάξιο με το Ιταλικό, καθορίστηκε από τη [[Ναυτική Συμφωνία της Ουάσινγκτον]] του 1922. Κάθε στόλος αποτελούνταν από πληθώρα πλοίων διαφορετικού μεγέθους, και κανένας στόλος δεν διέθετε τους απαραίτητους πόρους ώστε να κάνει κάθε πλοίο κορυφαίο στην κατηγορία του. Παρόλα αυτά, κάποιες χώρες προσπάθησαν να υπερέχουν σε συγκεκριμένες κατηγορίες. Μεταξύ των Παγκοσμίων Πολέμων, ο Γαλλικός στόλος ήταν γνωστός για την κατασκευή μικρού αριθμού πλοίων που ήταν «πάνω από την κορυφή» σε σχέση με τα αντίστοιχα τους άλλων ναυτικών δυνάμεων. Για παράδειγμα, οι Γάλλοι επέλεξαν να κατασκευάσουν «υπέρ-αντιτορπιλικά» τα οποία θεωρήθηκαν αντίστοιχα των ελαφρών καταδρομικών από τους Συμμάχους κατά τον Β΄ Παγκόσμιο Πόλεμο. Τα [[Αντιτορπιλικό|αντιτορπιλικά]] [[Αντιτορπιλικό κλάσης Le Fantasque|κλάσης *Le Fantasque*]] αποτελεί ακόμη και σήμερα τη γρηγορότερη τάξη αντιτορπιλικών. Το υποβρύχιο *Surcouf* ήταν το μεγαλύτερο και ισχυρότερο της εποχής του. Τα [[Θωρηκτά κλάσης Dunkerque|θωρηκτά κλάσης *Dunkerque*]], σχεδιάστηκαν εξ ολοκλήρου για να πολεμήσουν τα αποκαλούμενα Γερμανικά «[[Καταδρομικά κλάσης Deutschland|θωρηκτά τσέπης]]», τα οποία, παρά το μικρό τους μέγεθος, ήταν εξισορροπημένα μοντέλα και προκάτοχοι της σύγχρονης γενιάς θωρηκτών σε όλο τον κόσμο. Τα θωρηκτά πλήρους μεγέθους *Richelieu* θεωρούνται από ορισμένους ειδικούς επιτυχημένα θωρηκτά τα οποία κατασκευάστηκαν υπό τους περιορισμούς της Συνθήκης της Ουάσινγκτον.

[[Αρχείο:Surcouf FRA.jpg|thumb|*Surcouf*]]

Τα κύρια πλοία του Γαλλικού Πολεμικού Ναυτικού στην έναρξη της Γερμανικής επίθεσης τον Μάιο του 1940, ήταν τα εξής:
* Σύγχρονα θωρηκτά: 3 (*Dunkerque*, *Strasbourg*, *Richelieu*)
* Παλαιά θωρηκτά ντρέντνωτ: 5 (*Bretagne*, *Provence*, *Lorraine*, *Paris* και *Courbet*)
* Αεροπλανοφόρα: 1 (*Béarn*)
* Υδροπλανοφόρα: 1 (*Commandant Teste*)
* [[Βαρύ καταδρομικό|Βαρέα καταδρομικά]]: 7
* [[Ελαφρύ καταδρομικό|Ελαφρά καταδρομικά]]: 11
* Βαρέα Αντιτορπιλικά (*Contre-Torpilleurs*): 32
* Αντιτορπιλικά: 38
* [[Υποβρύχιο|Υποβρύχια]]: 80
* Ιστιοφόρα: 65

====Β΄ Παγκόσμιος Πόλεμος====
[[Αρχείο:French battleship Richelieu underway in the Atlantic Ocean on 26 August 1943 (80-G-78789).jpg|thumb|Το θωρηκτό *Richelieu*]]
[[Αρχείο:Georges-Leygues-1.jpg|thumb|Το ελαφρύ καταδρομικό *Georges Leygues* το οποίο παρείχε υποστήριξη πυρών κατά τις αποβάσεις στη Νορμανδία και τη Γαλλική Ριβιέρα]]
Στο ξέσπασμα του πολέμου, του Γαλλικό Πολεμικό Ναυτικό ενεπλάκη σε αρκετές επιχειρήσεις κατά των [[Άξονας Βερολίνου - Ρώμης|δυνάμεων του Άξονα]], συμμετέχοντας στη [[Μάχη του Ατλαντικού]], τη [[Νορβηγική Εκστρατεία|Συμμαχική εκστρατεία στη Νορβηγία]], την [[εκκένωση της Δουνκέρκης]], και για σύντομο διάστημα, στη [[Ναυμαχία της Μεσογείου]]. Ωστόσο, οι όροι ανακωχής του Πεταίν άλλαξαν τελείως την κατάσταση: ο Γαλλικός στόλος εγκατέλειψε αμέσως τη μάχη. Οι Βρετανοί θεώρησαν τον Γαλλικό στόλο υπό τη [[Γαλλία του Βισύ|διακυβέρνηση του Βισύ]] ως πιθανή απειλή. Η απειλή αυτή γινόταν ολοένα και περισσότερο πραγματική και έτσι είτε οι Γάλλοι θα γινόταν επισήμως εχθροί, ή πιθανότερα, το Γερμανικό Ναυτικό *Kriegsmarine* θα αποκτούσε τον έλεγχο των Γαλλικών πλοίων. Θεωρήθηκε απαραίτητο το Γαλλικό ναυτικό να τεθεί εκτός δράσης. Μερικά πλοία είχαν ελλιμενιστεί στη Γαλλία, ενώ άλλα διέφυγαν στη Βρετανία ή στην ελεγχόμενη από τους Βρετανούς Αίγυπτο. Οι Βρετανοί απέκτησαν τον έλεγχο όλων των Γαλλικών πλοίων, με πολλούς ναυτικούς να εντάσσονται ξανά στις Συμμαχικές Δυνάμεις ως μέρος του [[Ελεύθερο Γαλλικό Ναυτικό|Ελεύθερου Γαλλικού Ναυτικού]] (*Forces navales françaises libres*, FNFL) λόγω της αυξανόμενης επιρροής του Στρατηγού ντε Γκωλ. Αν και οι επιβιβάσεις γινόταν σχετικά ειρηνικά, υπήρξε αντίσταση στο *Surcouf*, το οποίο τότε ήταν το μεγαλύτερο υποβρύχιο στον κόσμο, η οποία είχε ως αποτέλεσμα αψιμαχία όπου σκοτώθηκαν ένας Γάλλος και τρεις Βρετανοί ναυτικοί. Όμως, οι πιο ισχυρές συγκεντρώσεις του Γαλλικού στόλου παρέμεναν στο [[Μερς Ελ Κεμπίρ]] και το [[Ντακάρ]]. Μοίρα του [[Βασιλικό Ναυτικό|Βασιλικού Ναυτικού]] παρέδωσε τελεσίγραφο στον Γαλλικό στόλο στο Μερς Ελ Κεμπίρ. Το τελεσίγραφο ανέφερε πως τα πλοία και τα πληρώματα τους είτε θα συμμετείχαν στον πόλεμο είτε θα απέπλεαν με μειωμένο πλήρωμα σε Βρετανικό λιμάνι, με την υπόσχεση πως αυτά θα επέστρεφαν στη Γαλλία με το τέλος του πολέμου ή θα πληρωνόταν αποζημίωση για της ζημιές δίνοντας την επιλογή να αποπλεύσουν για Γαλλικό λιμάνι στις [[Δυτικές Ινδίες]] όπου θα μπορούσαν να αποστρατικοποιηθούν ή να δοθούν προσωρινά στις [[Ηνωμένες Πολιτείες Αμερικής]] μέχρι το τέλος του πολέμου. Εάν οι Γάλλοι αρνούνταν αυτές τις προτάσεις θα έπρεπε να αποχωρήσουν από τα πλοία τους ή να δεχθούν πυρά. Στις 3 Ιουλίου 1940 οι Βρετανοί άρχισαν πυρ μιας και δεν υπήρξε συμφωνία ([[Επίθεση στο Μερς Ελ Κεμπίρ|Επιχείρηση Καταπέλτης]]). Ένα Γαλλικό θωρηκτό βυθίστηκε, ενώ δύο θωρηκτά και τέσσερα αντιτορπιλικά καταστράφηκαν. Ένα Βρετανικό υποβρύχιο βύθισε επίσης ένα [[αβιζό]]. Έξι Βρετανικά αεροσκάφη του ναυτικού καταρρίφθηκαν. Συνολικά σκοτώθηκαν 1.297 Γάλλοι ναυτικοί και 2 Βρετανοί αεροπόροι.

Αν και το Ελεύθερο Γαλλικό Πολεμικό Ναυτικό συνέχισε να πολεμά μαζί με τους συμμάχους, ο υπόλοιπος Γαλλικός στόλος έγινε εχθρικός. Πολλά ανώτατα μέλη του Γαλλικού Πολεμικού Ναυτικού θεώρησαν τη Βρετανία και τη Γαλλία αποτελεσματικές στον πόλεμο. Η [[Γαλλική Πολεμική Αεροπορία]] βομβάρδισε επανειλημμένα το [[Γιβραλτάρ]], και κατά τη διάρκεια του πολέμου, υπήρξαν στιγμές όπου το Γαλλικό Πολεμικό Ναυτικό ήρθε κοντά σε εμπλοκή με το Βασιλικό Ναυτικό. Το Νοέμβριο του 1942, για παράδειγμα, ο Ναύαρχος [[Ζαν ντε Λαμπόρντ]] αρνήθηκε να χρησιμοποιήσει το υπόλοιπο του Γαλλικού Ναυτικού για να υποστηρίξει την [[Επιχείρηση Πυρσός]], υποστηρίζοντας πως τα Γαλλικά πλοία θα έπρεπε να επιτίθενται τα Βρετανικά και τα Αμερικανικά. Το Σεπτέμβριο, σε μια προσπάθεια κατάληψης του κατεχόμενου από το Βισύ [[Ντακάρ]] έληξε με τη [[Ναυμαχία του Ντακάρ]] και τη νίκη των δυνάμεων του Βισύ. Επιπροσθέτως, η Συμμαχική επίθεση στο Ντακάρ οδήγησε αμέσως στον βομβαρδισμό του Γιβραλτάρ από το Βισύ. Αυτές οι ενέργειες δυσχέριναν τις Αγγλογαλλικές σχέσεις, αλλά δεν εμπόδισαν περαιτέρω αποτυχίες των Συμμάχων. Η επακόλουθη [[Μάχη της Γκαμπόν]], η [[Συριολιβανική Εκστρατεία]], και η [[Μάχη της Μαδαγασκάρης]] ολοκληρώθηκαν με ήττα του Βισύ. Κατά την Επιχείρηση Πυρσός το Νοέμβριο του 1942, οι Σύμμαχοι εισέβαλαν στη [[Γαλλική Βόρεια Αφρική]], οδηγώντας σε μεγάλη [[Ναυμαχία της Καζαμπλάνκα|ναυμαχία στη Καζαμπλάνκα]], αλλά οι δυνάμεις του Βισύ άλλαξαν τάχιστα πλευρά. Ως απάντηση σε αυτό, οι Γερμανοί ξεκίνησαν την [[Επιχείρηση Άντον]] και κατέλαβαν την κατεχόμενη από το Βισύ περιοχή της [[Μητροπολιτική Γαλλία|Μητροπολιτικής Γαλλίας]]. Η Γερμανική κατοχή περιελάμβανε τον Γαλλικό ναύσταθμο στη [[Τουλόν]] όπου βρισκόταν μεγάλο μέρος (ένα παλαιό θωρηκτό, δύο νέα καταδρομικά μάχης, τέσσερα νέα βαρέα καταδρομικά, πέντε νέα ελαφρά καταδρομικά, και αρκετά αντιτορπιλικά και υποβρύχια) του Γαλλικού στόλου. Αυτός ήταν κύριος σκοπός των Γερμανών και δυνάμεις των SS είχαν οριστεί να καταλάβουν τα πλοία (Επιχείρηση *Λίλα*). Αυτή η επιχείρηση κατέληξε με την βύθιση των Γαλλικών πλοίων από τους ναυτικούς τους ώστε να αποτρέψουν την κατάληψη τους από Γερμανούς. Όλα τα κύρια Γαλλικά πλοία στη Τουλόν καταστράφηκαν ολοσχερώς, ενώ λίγα βρισκόταν σε επιδιορθώσιμη κατάσταση. Μερικά πλοία διέφυγαν από τη Τουλόν και εισήλθαν στη δύναμη των Συμμάχων. Πέντε υποβρύχια προσπάθησαν να διαφύγουν, αλλά μόνο τα τρία τα κατάφεραν: *Casabianca*, *Glorieux* και *Marsouin*. Μετά τον «Πυρσό», τα εναπομείναντα τμήματα του Γαλλικού Ναυτικού μετακινήθηκαν στους Συμμάχους, συμπεριλαμβανομένων και πλοίων που είχαν εγκλωβιστεί στην Αίγυπτο, και στη συνέχεια υπήρχαν πολεμικά πλοία του Ελεύθερου Γαλλικού Πολεμικού Ναυτικού που υποστήριξαν τις Συμμαχικές αποβάσεις σε Νορμανδία και νότια Γαλλία ([[Επιχείρηση Ανβίλ]]). Περιπολία αντιτορπιλικών [[Ναυμαχία του Ιστ|επιχειρούσε κατά]] των Γερμανών στην [[Αδριατική Εκστρατεία στον Β΄ Παγκόσμιο Πόλεμο|Αδριατική θάλασσα]] μέχρι το τέλος του πολέμου.

Η κατάκτηση των Ευρωπαϊκών λιμένων έθεσε τέλος στις περισσότερες πολεμικές επιχειρήσεις του Ναυτικού, το οποίο πέρασε το υπόλοιπο του πολέμου καθαρίζοντας ορυχεία και επιδιορθώνοντας λιμενικές εγκαταστάσεις. Στο [[Πόλεμος του Ειρηνικού (Β΄ Παγκόσμιος Πόλεμος)|μέτωπο του Ειρηνικού]], το Γαλλικό Πολεμικό Ναυτικό ήταν ενεργό μέχρι τη συνθηκολόγηση της Ιαπωνίας. Το *Richelieu* ήταν παρόν στην παράδοση της Ιαπωνίας. Στο τέλος του πολέμου, το συνολικό βάρος του Γαλλικού Πολεμικού Ναυτικού ήταν 400.000 τόνοι (800.000 τόνοι τον Μάιο του 1940).

==Οργάνωση==
[[Αρχείο:French navy facilities in metropolitan France corrected 2.svg|thumb|upright=2.0|Εγκαταστάσεις του Γαλλικού πολεμικού ναυτικού στη μητροπολιτική Γαλλία το 2015]]
Μέχρι το 2017 το Πολεμικό Ναυτικό είχε ενεργό στρατιωτικό προσωπικό 44.000 ατόμων και πολιτικό προσωπικό 7.000 ατόμων. Το Ναυτικό είναι διαχωρισμένο σε τέσσερις επιχειρησιακούς κλάδους:
* Τη [[Force d'Action Navale]] (Δύναμη Ναυτικής Δράσης) – Ο επιφανειακός στόλος.
* Τις [[Forces Sous-marines]] (Υποβρύχιες δυνάμεις) – Πυρηνοκίνητα υποβρύχια βαλλιστικών πυραύλων και υποβρύχια στόλου.
* Την [[Aviation Navale]] (Ναυτική αεροπορία) – Αεροσκάφη με βάση τη θάλασσα ή τη στεριά.
* Τους [[Fusiliers Marins]] (Ναυτικοί τυφεκιοφόροι) – Δύναμη προστασίας και πεζικό στο οποίο περιλαμβάνονται οι Ναυτικές ειδικές δυνάμεις ([[Commandos Marine]]).

Επιπροσθέτως, η [[Εθνική Χωροφυλακή (Γαλλία)|Εθνική Χωροφυλακή]] της Γαλλίας διατηρεί ναυτική δύναμη με περιπολικά πλοία η οποία βρίσκεται υπό την επιχειρησιακή διοίκηση του Γαλλικού Ναυτικού:
* Η Ναυτική Χωροφυλακή ([[Gendarmerie maritime]]) – η ακτοφυλακή της Γαλλίας.

Κατά τη διάρκεια του [[Ψυχρός πόλεμος|Ψυχρού πολέμου]], το Ναυτικό οργανώθηκε σε δύο μοίρες που είχαν ως βάσεις τη [[Βρέστη]] και την [[Τουλόν]], υπό τη διοίκηση του ALESCLANT (*Amiral commandant l'escadre de l'Atlantique*) και του ALESCMED (*Amiral commandant l'escadre de la Méditerranée*) αντίστοιχα. Από την εποχή μετά τον Ψυχρό πόλεμο μέσω της διαδικασίας αναδιοργάνωσης με την ονομασία Optimar '95, τα δύο στοιχεία διαιρέθηκαν στη Δύναμη Ναυτικής Δράσης (υπό τη διοίκηση της ALFAN) και την Ανθυποβρυχιακή Ομάδα (υπό τη διοίκηση της ALGASM).

===Κύριες ναυτικές βάσεις===
Μέχρι το 2014, οι κύριες ναυτικές βάσεις που χρησιμοποιούνται είναι στις περιοχές: [[Τουλόν]], [[Βρέστη]], [[Ιλ Λονγκ]] και [[Ναυτική Βάση του Σερμπούρ|Σερμπούρ]] στη Μητροπολιτική Γαλλία. Σε άλλες βάσεις περιλαμβάνονται οι [[Φορ-ντε-Φρανς]], [[Ντεγκρά ντε Καν]], [[Πορτ ντε Γκαλέτ]], [[Ντζαουντζί]], [[Νουμεά]] και [[Παπεέτε]] στα Υπερπόντια διαμερίσματα και εδάφη αλλά και βάσεις σε άλλες χώρες όπως στο [[Άμπου Ντάμπι]], το [[Ντακάρ]] και το [[Τζιμπουτί (πόλη)|Τζιμπουτί]].

==Εξοπλισμός==
[[Αρχείο:Chevalier Paul (D 621).jpg|thumb|[[Φρεγάτα κλάσης Horizon|Φρεγάτα κλάσης *Horizon*]]]]
[[Αρχείο:Rafale 070412-N-8157C-542.JPEG|thumb|right|[[Dassault Rafale]]]]

===Πλοία και υποβρύχια===
Αν και το Γαλλικό [[Ναυτική τακτική|ναυτικό δόγμα]] αναφέρεται σε δύο [[Αεροπλανοφόρο|αεροπλανοφόρα]], μέχρι το 2015 το Γαλλικό Ναυτικό, διέθετε μόνον ένα, το *Charles de Gaulle*. Αρχικά η προγραμματισμένη παραγγελία για το [[Γαλλικό αεροπλανοφόρο PA2|Γαλλικό αεροπλανοφόρο *PA2*]] βασιζόταν στα σχέδια των Βρετανικών [[Αεροπλανοφόρο κλάσης Queen Elizabeth|αεροπλανοφόρων κλάσης *Queen Elizabeth*]] τα οποία κατασκευάζονται για το Βασιλικό Ναυτικό. Ωστόσο το Γαλλικό πρόγραμμα αναβλήθηκε πολλές φορές εξαιτίας του προϋπολογισμού και το αποτέλεσμα ήταν η προτεραιότητα να δοθεί στο πλέον εξαγώγιμο πρόγραμμα [[Φρεγάτα πολλαπλών χρήσεων FREMM|FREMM]]. Τον Απρίλιο του 2013 αποφασίστηκε η εγκατάλειψη του προγράμματος κατασκευής του δεύτερου αεροπλανοφόρου λόγω περικοπών που ανακοινώθηκαν στη [[Γαλλική Λευκή Βίβλος για την Άμυνα και την Εθνική Ασφάλεια (2013)|Γαλλική Λευκή Βίβλο για την Άμυνα και την Εθνική Ασφάλεια του 2013]].

Το Γαλλικό Ναυτικό επιχειρεί με τρία [[Αμφίβιο πλοίο επίθεσης|αμφίβια πλοία επίθεσης]], μια [[αμφίβια πλατφόρμα μεταφοράς]], δύο [[Φρεγάτα|φρεγάτες]] [[Αντιαεροπορικός οπλισμός|αεράμυνας]], επτά [[Ανθυποβρυχιακός οπλισμός|ανθυποβρυχιακές]] φρεγάτες, πέντε φρεγάτες γενικού σκοπού και έξι [[SSN|υποβρύχια στόλου]] (SSN). Αυτά αποτελούν τις κύριες δυνάμεις ωκεάνιου πολέμου του Γαλλικού Ναυτικού. Επιπροσθέτως το Γαλλικό Ναυτικό διαθέτει έξι φρεγάτες ελαφράς επιτήρησης και εννέα [[αβιζό]] (ελαφρές κορβέτες). Αυτά αναλαμβάνουν τα καθήκοντα παράκτιας περιπολίας, την προστασία των βάσεων του Γαλλικού Ναυτικού και των [[Χωρικά ύδατα|χωρικών υδάτων]], ενώ μπορούν επίσης να παρέχουν χαμηλού επιπέδου δυνατότητες συνοδείας σε οποιεσδήποτε ωκεάνιες δυνάμεις. Τα τέσσερα [[Υποβρύχιο βαλλιστικών πυραύλων|υποβρύχια βαλλιστικών πυραύλων]] (SSBN) της [[Στρατηγική Ωκεάνια Δύναμη|Στρατηγικής Ωκεάνιας Δύναμης]] αποτελούν τη ραχοκοκκαλιά του Γαλλικού συστήματος [[Πυρηνική στρατηγική|πυρηνικής αναχαίτισης]].

===Αεροσκάφη===
Η Γαλλική Ναυτική Αεροπορία είναι επισήμως γνωστή ως *Aéronavale* και δημιουργήθηκε στις 19 Ιουνίου 1988 με τη συγχώνευση των μοιρών περιπολικών αεροσκαφών του Ναυτικού και των αεροπλανοφόρων. Έχει πολιτικό και στρατιωτικό προσωπικό περίπου 6.800 ατόμων τα οποία επιχειρούν από τέσσερις αεροπορικές βάσεις στη Μητροπολιτική Γαλλία. Η Aéronavale βρίσκεται στη διαδικασία εκσυγχρονισμού με παραγγελίες συνολικά 40 ελαφρών μαχητικών [[Dassault Rafale|Rafale]].

==Προσωπικό==

;Ναύτες
Οι ναύτες πρέπει να είναι τουλάχιστον 17 ετών αλλά όχι πάνω από 24, με ελάχιστο επίπεδο μόρφωσης.
;Υπαξιωματικοί
Οι υπαξιωματικοί πρέπει να είναι τουλάχιστον 17 ετών αλλά όχι πάνω από 24, διαθέτοντας τουλάχιστον απολυτήριο λυκείου το οποίο τους δίνει πρόσβαση σε πανεπιστημιακές σπουδές. Οι Υποψήφιοι Υπαξιωματικοί αρχίζουν την εκπαίδευση με πέντε μήνες στη Σχολή Υπαξιωματικών στη [[Βρέστη]]. 
;Συμβασιούχοι αξιωματικοί
Οι συμβασιούχοι αξιωματικοί υπηρετούν με αρχικό 8-ετές συμβόλαιο το οποίο μπορεί να ανανεωθεί έως και 20 χρόνια.
* Οι επιχειρησιακοί αξιωματικοί πρέπει να είναι μεταξύ 21 και 26 ετών, με τουλάχιστον ένα πτυχίο ή να έχουν περάσει την τάξη προετοιμασίας της μεγάλης σχολής στη μηχανική ή τα οικονομικά.
* Οι αξιωματικοί προσωπικού πρέπει να είναι μεταξύ 21 και 29 ετών, με μεταπτυχιακό σε τομέα που ανταποκρίνεται στη στρατιωτική επαγγελματική ιδιότητα.
;Αξιωματικοί καριέρας
* Λιγότερο από 22 ετών, έχοντας περάσει τάξη προετοιμασίας στη φυσική. Μετά από τέσσερα χρόνια στη [[Ναυτική Ακαδημία]] ένας δόκιμος θα αποφοιτήσει με πτυχίο μηχανικής με βαθμό [[Κατώτερος υπολοχαγός|κατώτερου υπολοχαγού]].
* Λιγότερο από 25 ετών, έχοντας πτυχίο στη φυσική. Μετά από τρία χρόνια στη ναυτική ακαδημία ένας δόκιμος θα αποφοιτήσει με βαθμό κατώτερου υπολοχαγού και πτυχίο μηχανικής.
* Λιγότερο από 27 ετών, διαθέτοντας μεταπτυχιακό. Μετά από δύο χρόνια στη ναυτική ακαδημία ένας δόκιμος θα αποφοιτήσει με το βαθμό του κατώτερου υπολοχαγού.

==Έθιμα και παραδόσεις==

===Βαθμοί===
Τα [[Διακριτικό|διακριτικά]] των [[Στρατιωτικός βαθμός|βαθμών]] στο Γαλλικό Ναυτικό φοριούνται στον ώμο με λωρίδες σε πουκάμισα και λευκά σακάκια, και με μανίκια σε ναυτικά σακάκια. Μέχρι το 2005, μόνο οι [[Αξιωματικός|αξιωματικοί]] είχαν άγκυρα στα διακριτικά τους, αλλά πλέον τις λαμβάνει και το [[Στρατολογημένη κατάταξη|στρατολογημένο προσωπικό]]. Οι διοικητές έχουν τίτλους *capitaine* (καπετάνιου), αλλά αποκαλούνται *commandant* (διοικητές). Οι δύο υψηλότεροι βαθμοί, οι *vice-amiral d'escadre* και *amiral* ([[ναύαρχος]]), είναι περισσότερο λειτουργήματα παρά βαθμοί. Οι θέσεις αυτές έχουν αναληφθεί από αξιωματικούς που έχουν τον βαθμό *vice-amiral* ([[αντιναύαρχος]]). Ο μοναδικός *amiral de la flotte* ([[Αρχιναύαρχος]]) ήταν ο [[Φρανσουά Νταρλάν]] αφότου αρνήθηκε το αξίωμα του [[Ναύαρχος της Γαλλίας|Ναυάρχου της Γαλλίας]]. Αντίστοιχος του αξιώματος του [[Στρατάρχης της Γαλλίας|Στρατάρχη της Γαλλίας]], ο βαθμός του Ναυάρχου της Γαλλίας παραμένει θεωρητικά και στην [[Πέμπτη Γαλλική Δημοκρατία|Πέμπτη Δημοκρατία]]. Τελευταία φορά που αποδόθηκε ήταν το 1869, κατά τη [[Δεύτερη Γαλλική Αυτοκρατορία|Δεύτερη Αυτοκρατορία]], αλλά διατηρήθηκε και κατά την [[Τρίτη Γαλλική Δημοκρατία|Τρίτη Δημοκρατία]] μέχρι τον θάνατο του κατόχου του το 1873. Ο τίτλος *amiral de la flotte* δημιουργήθηκε έτσι ώστε ο Νταρλάν δεν θα είχε κατώτερο βαθμό από τον αντίστοιχο του στο Βρετανικό [[Βασιλικό Ναυτικό]], ο οποίος κατείχε τον βαθμό του [[Αρχιναύαρχος (Βασιλικό Ναυτικό)|Αρχιναυάρχου]].

===Προσφώνηση των αξιωματικών===
Εν αντιθέσει με τον [[Στρατός Ξηράς (Γαλλία)|στρατό]] και την [[Γαλλική Πολεμική Αεροπορία|αεροπορία]] της Γαλλίας, δεν χρειάζεται η παρεμβολή της λέξης *mon* πριν τον βαθμού όταν προσφωνείται ένας αξιωματικός (για παράδειγμα δεν είναι *mon capitaine,* αλλά απλά *capitaine*). Η προσφώνηση ενός υποπλοιάρχου του Γαλλικού Ναυτικού (για παράδειγμα) ως « *mon capitaine* » θα επιφέρει την παραδοσιακή απάντηση « *Dans la Marine il y a Mon Dieu et mon cul, pas mon capitaine!* » («Στο Ναυτικό υπάρχει μόνο ο Θεός μου και ο ποπός μου, όχι ο 'καπετάνιος μου'!»).

===Στολές===
<gallery>
Αρχείο:Jean-Bart seaman Bastille Day 2008.jpg|Χειμερινή Στολή (22)
Αρχείο:Charles-de-Gaulle seaman Bastille Day 2008.jpg|Θερινή Στολή (26)
Αρχείο:Matelot.jpg|Υπερπόντια σώματα (25)
Αρχείο:Quartier maitre.jpg|Στολή Πυροσβέστη Ελαφρών Καθηκόντων
</gallery>

==Φωτογραφίες==
<gallery>
Αρχείο:Charles De Gaulle PascalSubtil 1.jpg|Το αεροπλανοφορο *Charles De Gaulle*
Αρχείο:FS Tonnerre off North Carolina Feb 2009.jpg|Το πλοίο αμφίβιας επίθεσης *Tonnerre*
Αρχείο:Forbin-090606-N-9988F-372-cropped.jpg|Το αντιτορπιλικό αεράμυνας *Forbin*
Αρχείο:FS Surcouf.jpg|Η φρεγάτα *Surcouf*
Αρχείο:Temeraire1048.jpg|SNLE-NG *Téméraire*
Αρχείο:FS Monge.jpg|Πλοίο παρακολούθησης πυραύλων *Monge*
Αρχείο:Dupuy-de-Lome-photo10.jpg|Το πλοίο σημάτων και πληροφοριών επικοινωνιών *Dupuy de Lôme*
Αρχείο:Motte-Picquet-Navigation.jpg|Αξιωματικοί του ναυτικού στη γέφυρα του αντιτορπιλικού *La Motte-Picquet*
Αρχείο:Floreal-Bora-Bora.jpg|Η Γαλλική φρεγάτα *Floréal*, στη λιμνοθάλασσα [[Μπόρα Μπόρα]] (στη [[Γαλλική Πολυνησία]]).
Αρχείο:Bagad.JPG|Η μπάντα γκαϊντών *Bagad de Lann Bihoué* του Γαλλικού Πολεμικού Ναυτικού
</gallery>

==Σημειώσεις==
<references group=note/>

==Παραπομπές==
<references/>

==Βιβλιογραφία==
*
*  Βιογραφία του αξιωματικού του Γαλλικού ναυτικού, εξερευνητή της Αφρικής και ακτιβιστή των ανθρωπίνων δικαιωμάτων [[Πιερ Σαβορνιάν ντε Μπράτσα]], όπου περιλαμβάνεται λεπτομερής περιγραφή των χρόνων του στο πλοίο εκπαίδευσης *Borda'', και τις εμπειρίες του από το Γαλλικό Υπουργείο Ναυτικών στη rue Royale, του Παρισιού.
*

## Εξωτερικοί σύνδεσμοι

*  Marine nationale—επίσημη ιστοσελίδα
*  Γαλλικό Ναυτικό 2011 —οδηγός
*  Γαλλικό Ναυτικό 2011 —αρχείο πληροφοριώνInformation File
*  Net-Marine—βάση δεδομένων για το Γαλλικό ναυτικό.
*  Mer & Marine—ιστοσελίδα για ναυτιλικά θέματα της Γαλλίας
*  Αεροπορικός Βραχίονας του Γαλλικού Ναυτικού, σχετικά με τη Γαλλική ναυτική αεροπορία.

Κατηγορία:Στρατός της Γαλλίας